অর্ডোভিশিয়ান
অর্ডোভিশিয়ান হল পুরাজীব মহাযুগের দ্বিতীয় যুগ। এর সময়সীমা ছিল থেকে কোটি বছর আগে পর্যন্ত। এর পূর্ববর্তী যুগ ক্যাম্ব্রিয়ান এবং পরবর্তী যুগ সিলুরিয়ান। ১৮৭৯ খ্রিঃ বিজ্ঞানী অ্যাডাম সেজউইক এবং রডারিক মার্চিসন এই সময়কালের পাথরগুলিকে যথাক্রমে ক্যাম্ব্রিয়ান ও সিলুরিয়ান যুগের অন্তর্ভুক্ত বলে দাবি করলে বিবাদের সূচনা হয়। এই বিবাদ নিরসনের জন্য অন্যতম কেল্টীয় উপজাতি "অর্ডোভিশি"-দের নামানুসারে চার্লস ল্যাপওয়ার্থ নতুন একটি ভূতাত্ত্বিক যুগের ধারণা দেন। ল্যাপওয়ার্থ বুঝেছিলেন, বিতর্কিত পাথরের স্তরে প্রাপ্ত জীবাশ্মগুলি পূর্বোক্ত দুই যুগের কোনোটার সাথেই পুরোপুরি খাপ খায় না। যুক্তরাজ্যে চটজলদি অর্ডোভিশিয়ান যুগের স্বীকৃতি না মিললেও অবশিষ্ট বিশ্ব অবিলম্বেই এই ধারণা স্বীকার করে নেয়। ১৯৬০ খ্রিঃ অর্ডোভিশিয়ান আনুষ্ঠানিকভাবে আন্তর্জাতিক স্বীকৃতি লাভ করে। সে'বছর আন্তর্জাতিক ভূতত্ত্ব কংগ্রেস এটিকে পুরাজীব মহাযুগের অন্যতম যুগ হিসেবে নথিভুক্ত করে।
ক্ষুদ্র তুষারযুগ
ক্ষুদ্র তুষারযুগ (Little Ice Age, LIA) হচ্ছে মধ্যযুগীয় উষ্ণ পর্বের পরে আসা শীতলতার একটি সময়। যদিও এটি সত্যিকারের তুষারযুগ ছিল না, ১৯৩৯ সালে ফ্রাঙ্কোইস ই. ম্যাথেস বৈজ্ঞানিক সাহিত্যে এই শব্দটির সূচনা করেছিলেন। প্রচলিতভাবে ১৬ থেকে ১৯ শতক পর্যন্ত সময়কে এই ক্ষুদ্র তুষারযুগের আওতায় বিবেচনা করা হয়। তবে কিছু বিশেষজ্ঞ প্রায় ১৩০০ সাল থেকে প্রায় ১৮৫০ সাল পর্যন্ত বিকল্প সময়কালকে ক্ষুদ্র তুষারযুগের সময়কাল হিসেবে ধরতে পছন্দ করেন। স্থানীয় রেকর্ডগুলির সাথে কার্যরত জলবায়ুবিদ এবং ঐতিহাসিকগণ ক্ষুদ্র তুষারযুগের শুরু ও শেষ নিয়ে কখনও ঐকমত্যে আসতে পারবেন বলে আর আশা রাখেন না, কেননা এই সময়কাল স্থানীয় অবস্থাভেদে পরিবর্তিত হয়।